Projektas
PLUNGĖS RAJONO SAVIVALDYBĖS
TARYBA

SPRENDIMAS
DĖL PRITARIMO INVESTICIJŲ PROJEKTO „VŠĮ PLUNGĖS LIGONINĖS ANESTEZIJOS IR REANIMACIJOS SKYRIAUS IR LĖTINIO SKAUSMO GYDYMO PATALPŲ REMONTO DARBAI BEI MEDICININĖS ĮRANGOS ĮSIGIJIMAS“ ĮGYVENDINIMUI IR LĖŠŲ SKYRIMO

2026 m. birželio 25 d. Nr. T1-
Plungė

Vadovaudamasi Lietuvos Respublikos vietos savivaldos įstatymo 6 straipsnio 17 punktu, Plungės rajono savivaldybės 2021–2030 m. strateginio plėtros plano, patvirtinto Plungės rajono savivaldybės tarybos 2020 m. gruodžio 22 d. sprendimu Nr. T1-281 „Dėl Plungės rajono savivaldybės 2021–2030 metų Strateginio plėtros plano patvirtinimo“, 1 prioriteto 1.1 tikslu bei atsižvelgdama į VšĮ Plungės ligoninės 2026 m. birželio 9 d. raštą Nr. AGB-39 „Dėl finansavimo iš Savivaldybės biudžeto poreikio 2026 m.“, Plungės rajono savivaldybės taryba n u s p r e n d ž i a:
1. Pritarti investicijų projekto „VšĮ Plungės ligoninės Anestezijos ir reanimacijos skyriaus ir lėtinio skausmo gydymo patalpų remonto darbai bei medicininės įrangos įsigijimas“ (toliau – Projektas) įgyvendinimui. 
2. Numatyti Projekto įgyvendinimui iš Plungės rajono savivaldybės (toliau – Savivaldybė) biudžeto skirti ne daugiau kaip 659 118,00  Eur, iš jų iki 479 118,00 Eur iš ILTE paskolos, finansavimą planuojant etapais pagal įvykdytų viešųjų pirkimų rezultatus ir faktinį lėšų poreikį.
3. Įgalioti Savivaldybės administracijos direktorių, o jo nesant – Savivaldybės administracijos direktoriaus pavaduotoją, pasirašyti visus su Projekto įgyvendinimu susijusius dokumentus. Įgaliojimas galioja iki Projekto įgyvendinimo pabaigos. 

SUDERINTA:
Savivaldybės meras Audrius Klišonis
Administracijos direktorius Dalius Pečiulis
Administracijos direktoriaus pavaduotoja Jovita Šumskienė
Savivaldybės tarybos posėdžių sekretorė Irmantė Kurmienė
Teisės, personalo ir civilinės metrikacijos skyriaus vedėjas Vytautas Tumas 
Finansų ir biudžeto skyriaus vedėja Daiva Mažeikienė
Sveikatos reikalų koordinatorė Oresta Gerulskienė
Bendrųjų reikalų skyriaus vyr. specialistė Aušra Narvilė

Sprendimo projektą rengė Strateginio planavimo ir investicijų skyriaus vedėjo pavaduotoja 
Ingrida Stanienė
STRATEGINIO PLANAVIMO IR INVESTICIJŲ SKYRIUS

AIŠKINAMASIS RAŠTAS
PRIE SAVIVALDYBĖS TARYBOS SPRENDIMO PROJEKTO
„DĖL PRITARIMO INVESTICIJŲ PROJEKTO „VŠĮ PLUNGĖS LIGONINĖS ANESTEZIJOS IR REANIMACIJOS SKYRIAUS IR LĖTINIO SKAUSMO GYDYMO PATALPŲ REMONTO DARBAI BEI MEDICININĖS ĮRANGOS ĮSIGIJIMAS“ ĮGYVENDINIMUI IR LĖŠŲ SKYRIMO“

2026 m. birželio 10 d.
Plungė

1. Parengto sprendimo projekto tikslai, uždaviniai. 
Gauti Plungės rajono savivaldybės tarybos pritarimą investicijų projekto „VšĮ Plungės ligoninės Anestezijos ir reanimacijos skyriaus ir lėtinio skausmo gydymo patalpų remonto darbai bei medicininės įrangos įsigijimas“ (toliau – Projektas) įgyvendinimui ir reikalingų lėšų skyrimui iš Plungės rajono savivaldybės (toliau – Savivaldybė) biudžeto.
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą. 
Sprendimo projektu nebus keičiamas įstatymo nuostatomis įtvirtintas teisinis reguliavimas.
3. Kodėl būtina priimti sprendimą, kokių pozityvių rezultatų laukiama.
VšĮ Plungės ligoninė (toliau – Ligoninė) paskutinius keletą metų stiprino anestezijos ir intensyvios terapijos gydytojų bei slaugytojų komandas ir ruošėsi įtraukimui į klasterines intensyvios terapijos paslaugas teikiančių ASPIĮ sąrašą. Šiuo metu Ligoninė pilnai užtikrina II lygio intensyvios terapijos paslaugas, o Lietuvos Respublikos sveikatos apsaugos ministerijai pateiktas VšĮ Klaipėdos universitetinės ligoninės prašymas įtraukti Ligoninę į klasterines intensyvios terapijos paslaugas teikiančių ASPIĮ sąrašą.
Siekiant užtikrinti klasterinių intensyvios terapijos paslaugų kokybišką teikimą, būtina atnaujinti patalpas ir įsigyti trūkstamą bei reikalavimus atitinkančią įrangą. Projekto lėšomis planuojama atlikti Anestezijos ir reanimacijos skyriaus (įskaitant operacines) ir lėtinio skausmo gydymo patalpų remonto darbus (grindų ir sienų dangų įrengimas, naujų durų, elektroninių ryšių, gaisro signalizacijos, medicininių dujų, vėdinimo sistemos bei elektros instaliacijos įrengimas) ir įsigyti reikiamą medicininę įrangą.
Priėmus Savivaldybės tarybos sprendimą, bus pradedamos Projekto įgyvendinimui reikalingos viešųjų pirkimų procedūros. Tikslios Projekto išlaidos bus nustatytos atlikus pirkimų procedūras.
4. Lėšų poreikis ir finansavimo šaltiniai. 
2026 m. Projekto įgyvendinimui numatoma skirti iki 180 000,00 eurų iš Savivaldybės biudžeto, paskolos lėšų. Lėšos bus skiriamos remonto darbams ir (ar) medicininės įrangos įsigijimui prioritetine tvarka, atsižvelgiant į pirkimų procedūrų rezultatus ir faktinio poreikio apimtis. Tikslus finansavimo poreikis bus nustatytas atlikus pirkimų procedūras.
5. Pateikti kitus sprendimui priimti reikalingus pagrindimus, skaičiavimus ar paaiškinimus. 
Nėra.
6. Pateikti sprendimo projekto lyginamąjį variantą, jeigu teikiamas sprendimo pakeitimo projektas. 
Nėra.
7. Sprendimo projekto antikorupcinis vertinimas. 
Teisės aktas nėra norminio pobūdžio, todėl korupcijos pasireiškimo tikimybės nustatymui teisės akto projektas neteikiamas.
8. Nurodyti, kieno iniciatyva sprendimo projektas yra parengtas. 
Savivaldybės administracijos iniciatyva.
9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina. 
Nėra.
10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas. 
Strateginio planavimo ir investicijų skyriui.
11. Kita svarbi informacija (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). 
Nėra.
12. Numatomo teisinio reguliavimo poveikio vertinimas*
	Sritys
	Numatomo teisinio reguliavimo poveikio vertinimo
rezultatai

	
	Teigiamas poveikis
	Neigiamas poveikis

	Ekonomikai
	Nenumatomas
	Nenumatomas

	Finansams
	Nenumatomas
	Nenumatomas

	Socialinei aplinkai
	Pagerintas sveikatos priežiūros paslaugų prieinamumas ir kokybė rajono gyventojams
	Nenumatomas

	Viešajam administravimui
	Nenumatomas
	Nenumatomas

	Teisinei sistemai
	Nenumatomas
	Nenumatomas

	Kriminogeninei situacijai
	Nenumatomas
	Nenumatomas

	Aplinkai
	Nenumatomas
	Nenumatomas

	Administracinei naštai
	Nenumatomas
	Nenumatomas

	Regiono plėtrai
	Stiprinamas VšĮ Plungės ligoninės potencialas teikti aukšto lygio sveikatos priežiūros paslaugas
	Nenumatomas

	Kitoms sritims, asmenims ar jų grupėms
	Teigiamą poveikį pajus rajono gyventojai – pacientai, kuriems bus teikiamos kokybiškesnės intensyvios terapijos paslaugos
	Nenumatomas



* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

